**Ministru kabineta noteikumu projekta “Kārtība, kādā Valsts kase nodrošina elektronisko informācijas apmaiņu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu ”Kārtība, kādā Valsts kase nodrošina elektronisko informācijas apmaiņu” (turpmāk – noteikumu projekts) mērķis ir reglamentēt kārtību kādā Valsts kase nodrošina elektronisko informācijas apmaiņu ar personām, kuras normatīvajos aktos noteiktajā kārtībā izmanto Valsts kases nodrošinātos e-pakalpojumus. Noteikumu projekts stājas spēkā 2019.gada 1.janvārī. eAizņēmumu lietošanu uzsāk ar 2019.gada 1.septembri vai ātrāk, ja Valsts kase to tehniski nodrošina. Noteikumu projekts stājas spēkā vienlaicīgi ar Ministru kabineta instrukciju par valsts budžeta tāmēm. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lai nodrošinātu Finanšu ministrijas iniciatīvas – centralizēta tāmju sagatavošanas, saskaņošanas, publicēšanas un uzglabāšanas procesa realizāciju un noteiktu normatīvo regulējumu – eTāmju un eAizņēmumu lietošanai.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012.gada 5.jūnija noteikumos Nr.386 “Kārtība, kādā Valsts kase nodrošina elektronisko informācijas apmaiņu” (turpmāk – MK noteikumi Nr. 386) nav reglamentēta e-pakalpojumu eTāmes un eAizņēmumi lietošana. MK noteikumos Nr 386 attiecībā uz e-pakalpojumiem ir lietots termins “e-pakalpojumu sistēmas”, kas neatbilst Ministru kabineta 2017. gada 4. jūlija noteikumos Nr. 402 "Valsts pārvaldes e-pakalpojumu noteikumi" noteiktajam terminam pakalpojumu sniegšanai elektroniskajā vidē – “e-pakalpojums”. MK noteikumos Nr. 386 nav reglamentēta fizisko personas datu apstrādes kārtība bilstoši Eiropas Parlamenta un padomes 2016. gada 27. aprīļa regulai 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk Vispārīgā datu aizsardzības regula).Noteikumu projekta mērķis ir reglamentēt kārtību kādā Valsts kase nodrošina elektronisko informācijas apmaiņu ar budžeta finansētām institūcijām, pašvaldībām, budžeta nefinansētām iestādēm, ostu un brīvostu pārvaldēm, zvērinātiem tiesu izpildītājiem, zvērinātiem revidentiem vai zvērinātu revidentu komercsabiedrībām, kapitālsabiedrībām, kurās ieguldīta valsts vai pašvaldības kapitāla daļa, kā arī personām, kuras nav konta rīkotājas, bet ir saņēmušas konta rīkotāja atļauju informācijas saņemšanai (turpmāk – klienti) un kuras normatīvajos aktos noteiktajā kārtībā izmanto Valsts kases nodrošinātos e-pakalpojumus.Noteikumu projektā ir reglamentēti e-pakalpojumi (ePlāni, eKase, ePārskati, eTāmes un eAizņēmumi) ar kuru starpniecību Valsts kase organizē elektroniskās informācijas apmaiņu ar klientiem, t.sk. noteikta kārtība e-pakalpojumu izmantošanai – pieteikumu iesniegšana un elektroniskās identifikācijas līdzekļu izsniegšana, nosacījumi e-pakalpojumu lietošanai, rīcība e-pakalpojumu tehnisku problēmu situācijā, kā arī Valsts kases rīcība e-pakalpojumu drošības nodrošināšanai un kvalitātes uzlabošanai apstrādājot fizisku personu datus (saskaņā ar maksājumu pakalpojumu un elektroniskās naudas likuma noteiktajām tiesībām un pienākumiem, t.sk., lai pierādītu lietotāju veiktās darbības un sniegtu informāciju par identifikācijas līdzekļu nozaudēšanu). ePlāni elektroniskās informācijas apmaiņai tiek lietoti, lai nodrošinātu finansēšanas plānu sagatavošanu, iesniegšanu Valsts kasei un asignējumu saņemšanu Ministru kabineta 2010.gada 28.decembra noteikumos Nr.1220 “Asignējumu piešķiršanas un izpildes kārtība” (turpmāk – MK noteikumi Nr. 1220) noteiktajā kārtībā.eTāmes elektroniskās informācijas apmaiņai tiks lietotas, lai nodrošinātu tāmes sagatavošanu, precizēšanu un apstiprināšanu Ministru kabineta instrukcijā “Instrukcija par valsts budžeta tāmēm” (instrukcijas projekts (izsludināts 25.10.2018. Valsts sekretāru sanāksmē (turpmāk – VSS), protokols Nr.42, paragrāfs Nr.6) stāsies spēkā vienlaicīgi ar šo noteikumu projektu 01.01.2019.) noteiktajā kārtībā.eKase elektroniskās informācijas apmaiņai tiek lietota, lai nodrošinātu Ministru kabineta 2012. gada 5. jūnija noteikumos Nr.387 “Kārtība, kādā Valsts kase nodrošina maksājumu pakalpojumu sniegšanu” (turpmāk – MK noteikumi Nr. 387) noteikto maksājumu rīkojumu un pieteikumu iesniegšanu un finanšu informācijas apmaiņu. ePārskati elektroniskās informācijas apmaiņai tiek lietoti, lai nodrošinātu Ministru kabineta 2018.gada 19.jūnija noteikumos Nr. 344 “Gada pārskata sagatavošanas kārtība, Ministru kabineta 2010.gada 7.augusta noteikumos Nr. 776 “Mēneša pārskatu sagatavošanas un iesniegšanas kārtība”, Ministru kabineta 2014.gada 16.decembra noteikumos Nr. 773 “Ceturkšņa pārskatu sagatavošanas un iesniegšanas kārtība”, Ministru kabineta 2012.gada 25.septembra noteikumos Nr.643 "Kārtība, kādā ministrijas un centrālās valsts iestādes, kā arī pašvaldības apkopo kapitālsabiedrību finanšu pārskatus un finanšu informāciju" noteikto pārskatu sagatavošanu, pārbaudi un iesniegšanu Valsts kasei un salīdzināšanās procedūras veikšanu par kontu atlikumiem un darījumiem starp vispārējās valdības struktūrām (izņemot šo struktūru kontrolētus un finansētus komersantus, kuru sarakstu nodrošina Centrālā statistikas pārvalde un speciālās ekonomiskās zonas, ostu un brīvostu pārvaldes). ePārskatus elektroniskās informācijas apmaiņai izmanto citas budžeta iestādes (piemēram, Izglītības un zinātnes ministrija, Satiksmes ministrija, Centrālā vēlēšanu komisija, Labklājības ministrija, u.c.), kas veic finanšu uzskaites datu apkopošanu un ePārskatu izmantošana ir noteikta normatīvajos aktos. eAizņēmumi elektroniskās informācijas apmaiņai tiks lietoti, lai nodrošinātu Ministru kabineta  2015.gada 30.jūnija noteikumos Nr.363 “[Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus](https://likumi.lv/ta/id/249097-kartiba-kada-ministrijas-un-citas-centralas-valsts-iestades-ieklauj-gadskarteja-valsts-budzeta-likumprojekta-valsts-aizdevumu-p...), un [valsts aizdevumu izsniegšanas un apkalpošanas kārtība](https://likumi.lv/ta/id/204199-valsts-aizdevumu-izsniegsanas-un-apkalposanas-kartiba)” un Ministru kabineta 2008.gada 25.marta noteikumos Nr.196 “Noteikumi par pašvaldību aizņēmumiem un galvojumiem” vai noslēgtajos valsts aizdevuma līgumos noteikto aizņēmumu pieprasījumu iesniegšanu un piešķirto aizņēmumu pārvaldību.Noteikumu projektā reglamentēta e-pakalpojumu sniegšanas un lietošanas kārtība, t.sk. reglamentētas e-pakalpojumu pieteikumu formas un e-pakalpojumu lietošanas pieejas režīmi. Noteikumos reglamentētie e-pakalpojumu lietošanas režīmi noteikti ievērojot e-pakalpojuma specifiku, lietotāju vajadzības un ar e-pakalpojuma starpniecību realizēto pakalpojuma sniegšanas procesu. Pieejas režīma nosaukumi veidoti saturot konkrētu būtiskāko pieejas režīma funkcionālo iespēju un pieejas režīma aprakstā detalizēti skaidrojot pieejas režīma iespējas, piemēram, “vadīt MR” – tiesības sagatavot maksājuma rīkojumus un pieteikumus, atlasīt, apskatīt un izdrukāt informāciju par kontā ienākošajiem un no konta izejošajiem maksājumiem un pieprasīt pārskatus. E-pakalpojumu pieejas režīmu skaidrojums noteikumu projektā ļauj izvairīties no administratīvā sloga, kas rastos e-pakalpojumu pieteikumos nekorekti piemērotu pieejas režīmu gadījumā. Pieejas režīmiem, kuriem ir būtiska to piemērošana konkrētām lietotāju grupām ir noteiktas norādes par to piemērojamību. Piemēram, ņemot vērā, ka ePlānu lietošana pieejama divu līmeņu lietotājiem – gan iestādēm, gan ministrijām, noteikumu projekta 6.5.apakšpunktā norādīts, ka pieejas režīms “ministrija - vadīt” – piemērojams tikai ministrijas lietotājam. Atšķirībā no citiem 6.punkta apakšpunktos minētajiem pieejas režīmiem “ministrija - vadīt” papildus ietverta funkcionalitāte – iesniegt finansēšanas plānus Valsts kasei un saskaņā ar MK noteikumiem Nr. 1220 noteikto tieši ministrija nevis iestāde iesniedz finansēšanas plānus Valsts kasei, tāpēc pieejas režīms “ministrija - vadīt” ir piemērojams tikai ministrijas lietotājam. Noteikumu projektā reglamentēta elektroniskās identifikācijas līdzekļu izsniegšanas un lietošanas kārtība, t.sk. līdz ar Valsts reģionālās attīstības aģentūras nodrošinātā e-pakalpojuma “Vienotā pieteikšanās” ieviešanu Valsts kases elektronisko pakalpojumu portālā ir paredzēts neizsniegt Valsts kases nodrošinātos elektroniskās identifikācijas līdzekļus – kodu karti vai kodu kalkulatora eTāmju, ePārskatu, ePlānu, eAizņēmumu lietotājiem un eKases lietotājiem, kuru pieejas režīms ir “skatīt ienākošos”, “skatīt izejošos”, “skatīt visus”, “vadīt MR”. Šo grozījumu rezultātā lietotājs pēc pieejas tiesību piešķiršanas varēs operatīvāk piekļūt e-pakalpojumiem, izmantojot jau tā rīcībā esošos Vienotās pieteikšanās atbalstītos elektroniskās identifikācijas līdzekļus – banku izsniegtos identifikācijas līdzekļus, e-parakstu, eID, mobilo e-parakstu. Kā arī reglamentēta elektronisko identifikācijas līdzekļu – kodu kartes vai kodu kalkulatora, vai lietotāja vārda un x509 autentifikācijas sertifikāta paroles saņemšanas kārtība nosakot, ka klientiem, kuru adrese nav Rīgas administratīvajā teritorijā, tos nosūta ierakstītā pasta sūtījumā, savukārt klientiem, kuru adrese ir Rīgas administratīvajā teritorijā tie jāsaņem klātienē – Valsts kases klientu apkalpošanas centrā, kas atrodas Rīgā, Smilšu ielā 1. Šāda kārtība ir noteikta, lai klientiem, kas atrodas ārpus Rīgas administratīvās teritorijas atvieglotu elektroniskās identifikācijas līdzekļu saņemšanu un vienlaicīgi, lai samazinātu valsts budžeta izdevumus elektroniskās identifikācijas līdzekļu izsniegšanas procesa nodrošināšanai.Noteikumu projektā svītrots nosacījums, ka kontam, kas atvērts programmas, apakšprogrammas līdzekļu atlikuma uz gada beigām uzskaitei līdz ieplānošanai budžetā, nosaka tikai “skatīt” pieejas režīmu. Tādā veidā tiek vienkāršota programmas, apakšprogrammas līdzekļu atlikuma pārgrāmatošanas kārtība. Vienlaikus tiek veikti grozījumi MK noteikumos Nr. 1220 (izsludināts 13.09.2018. VSS, protokols Nr.36, paragrāfs Nr.10).  |
| 3. | Projekta izstrādē iesaistītās institūcijas un publiskas personas kapitāl-sabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts budžeta iestādes, no valsts budžeta daļēji finansētas atvasinātas publiskas personas, budžeta nefinansētas iestādes, pašvaldības un to iestādes, ostu un brīvostu pārvaldes, zvērināti tiesu izpildītāji, kapitālsabiedrības, biedrības, nodibinājumi, reliģiskās organizācijas un to iestādes, citas budžeta finansētas institūcijas, kā arī personas, kurām normatīvajos aktos noteiktajā kārtībā ir pienākums sniegt pārskatus, kā arī personas, kuras nav konta rīkotājas, bet ir saņēmušas konta rīkotāja atļauju informācijas saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nodrošina iespēju ar e-pakalpojuma starpniecību operatīvāk saņemt Valsts kases nodrošinātos pakalpojumus. Atsakoties no Valsts kases nodrošināto elektroniskās identifikācijas līdzekļu – kodu kartes un kodu kalkulatora izsniegšanas eTāmju, ePārskatu, ePlānu, eAizņēmumu lietotājiem un eKases lietotājiem, kuru pieejas režīms ir “skatīt ienākošos”, “skatīt izejošos”, “skatīt visus”, “vadīt MR”, un izmantojot koplietošanas IKT risinājumus (Valsts reģionālās attīstības aģentūras nodrošinātais e-pakalpojums “vienotā pieteikšanās”) būs iespējams pakāpeniski samazināt izmaksas valsts budžetam elektroniskās identifikācijas līdzekļu – kodu kartes un kodu kalkulatoru nodrošināšanai, kā arī mazināt slogu Valsts kasei, nodrošinot elektroniskās identifikācijas līdzekļu izsniegšanu lietotājiem un konsultāciju sniegšanu par to lietošanu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1.  | Saistītie tiesību aktu projekti | Noteikumu projektā reglamentētā e-pakalpojuma eTāmes izmantošana valsts budžeta programmu, apakšprogrammu un pasākumu tāmju sagatavošanai un apstiprināšanai, noteikta Ministru kabineta instrukcijā par valsts budžeta tāmēm, kas stājas spēkā 01.01.2019 (25.10.2018. VSS protokols Nr.42, paragrāfs Nr.6). Lai nodrošinātu tehniskā risinājuma un vienlaicīga tiesiskā regulējuma stāšanos spēkā, noteikumu projekts un Ministru kabineta instrukcija par valsts budžeta tāmēm stājas spēkā vienlaicīgi.Noteikumu projekts "Grozījumi MK noteikumos Nr. 1220" (izsludināts 13.09.2018. VSS, protokols Nr.36, paragrāfs Nr.10).Vienlaicīgi ar Ministru kabineta noteikumu projekta “Kārtība, kādā Valsts kase nodrošina elektronisko informācijas apmaiņu” izdošanu ir nepieciešams veikt tehniskos grozījumus MK noteikumos Nr. 387 aizstājot terminu “e-pakalpojumu sistēma” ar terminu “e-pakalpojums” un precizējot noteikumu 2. pielikumā – parakstu paraugu kartīte pilnvarojuma apmēru. |
| 2. | Atbildīgā institūcija | Finanšu ministrijaFinanšu ministrija (Valsts kase) |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Valsts kases tīmekļvietnē [www.kase.gov.lv](http://www.kase.gov.lv).  |
| 2. | Sabiedrības līdzdalība projekta izstrādē | Sabiedrības līdzdalība ir nodrošināta, publicējot uzziņu par projekta izstrādes uzsākšanu 2018.gada 12.septembrī Valsts kases tīmekļvietnē https://www.kase.gov.lv/valsts-kase/sabiedribas-lidzdaliba.Ņemot vērā, ka Projekts skar tikai Valsts kases klientus, plašāku sabiedrību par projekta izstrādi nav nepieciešams informēt. |
| 3. | Sabiedrības līdzdalības rezultāti | Noteikumu projekta izstrādes laikā nav saņemti sabiedrības pārstāvju priekšlikumi.  |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kase |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas un institucionālo struktūru.Jaunas institūcijas nav jāveido. Esošās institūcijas nav jāreorganizē, cilvēkresursi netiks ietekmēti. |
| 3. | Cita informācija | Nav. |

Finanšu ministre D.Reizniece – Ozola

M.Prikulis

67094291, Martins.Prikulis@kase.gov.lv